ИИН 780101411291

87476643403



**БАЛМУЛДИНА Гульбаршын Сейтжановна,**

**Батыс Қазақстан облысы әкімдігі білім басқармасы "Аутизм(аутистикалық спектрдегі бұзылыстары) бар балаларды қолдау орталығы (autism-орталығы) коммуналдық мемлекеттік мекемесінің дефектолог-олигофренопедагогы.**

**Батыс Қазақстан облысы, Орал қаласы**

**ЕРЕКШЕ БАЛА – ОНЫ ҚАЛАЙ ҚАБЫЛДАЙМЫЗ**

Дүниеге ерекше қажеттіліктері бар сәбидің келуі, әр отбасыға күтпеген жағдай және стресс болып табылады. Сәбидің дүниеге келумен байланысты арман қиялыңыздағы суреттер, сіз бен сіздің ерекше қажетіліктері бар сәбиіңіз деген ақиқатқа алмасады. Балаңыздың диагнозын қабылдап, жағымсыз мазалаған ойлардан арылып, әрі қарай не істеу керекгін түсініп, жоспарлау, сонымен қатар бала үшін сүйікті ата-ана болып қала білу – міне ең маңызды алғашқы қадам.

Қорқыныштан қабылдауға.

Өкінішке орай, соңғы жылдардың статистикасына сүйенетін болсақ, ерекше қажеттіліктері бар балалар саны өсіп келеді. Әрине, әр ата-анаға өз баласы оның ерекшелігіне, диагнозына қарамастан бәріненде артық, дегенменде, ерекше қажетілігі бар баланы қабылдадуға уақыт қажет екені қалыпты жағдай.

Психологтардың пайымдауынша ерекше қажетілігі баланы қабылдау үшін ата-ана бірнеше сатыдан өту керек:

- қорқыныш, реніш, кінәлілерді іздеу

- қабылдамау, теріске шығару

- күйзеліске түсу

- қабылдау

Әр ата-ана осы сатылардан өткеннен кейін ғана, соңғы сатыға келіп тоқталады.

Кей кездері ата-ана жоғардағы сатылардың бірінде диагнозды теріске шығаруда немесе күйзелісте «кептеліп қалады». Бұндай кездері білікті мамандардың көмегіне жүгіну қажет. Тиісті мамандар диагнозды қабылдап, қиын сәттерден шығып, әрі қарай өмір сүруге кәсіби көмек береді. Баланың қандай сезімде болатыны сіздің жағдайға деген көзқарасыңызға байланысты екенін естен шығармаңыз.

Әрине, барлық адам өзінің де, ұрпағының да денінің сау болғанын қалайды. Дегенмен де, кей кез бәрі біз қалағанымыздай бола бермейді. Ерекше қажеттілгі баланың дүниеге келуі, ол ата-ана үшін үлкен сынақ. Бастапқыда ата-ана реніш, шарасыздық, өзін кінәлі сезіну сияқты сезімдерді басынан кешіреді.

Бұндайда өз-өзімен «төрт қабырғада» қамалып отыру дұрыс емес, керісінше осындай кезеңнен өткен адамдарды табу керек. Бұндай адамдардың көмегіне жүгінуге қорықпау керек. Бұндай проблемамен де қалыпты өмір сүруге болатынына көз жеткізу үшін, тәжірбиелі ата-аналар мен ерекше қажеттіліктері бар балалар жиналатын қоғамдарды табу керек. Өзіңізді де, балаңызды да, дамуы қалыпты балалардың арасына бейімдеу қажет. Бұл балаңыздың қоғамға тез бейімделуге септігін тигізгенімен қоймай, қоғам арасында да ерекшелігі бар балаларға қалыпты жағдай ретінде қарауға тәрбиелейді.

Келесі қадамыңыз – кінәлілерді іздеуден бас тарту. Мүмкін бұл жағдайға әкелуге біреудің септігі болғанда шығар, мүмкін өзіңізді кінәлі сезінетін шығарсыз. Бірақ қазіргі таңда маңыздысы бұл емес екенін түсінуіңіз қажет, өйткені сіздің бұл жағдайыңыз балаңызға оң әсерін тигізбеуі мен қатар, мәселенің шешімін табуға кедергі келтіреді. Сіздің «әділдік» орнатқыңыз келетіні түсінікті, бірақ бұл сізге көмектеседі ме? Осы жағын да ойланғаныңыз дұрыс.

«Нені дұрыс жасамадым, неге менің балам?» - деген сұрақтардан аулақ болыңыз. Керісінше, «бұл жағдайдан мен не ұтамын, нені меңгеру керекпін және қандай сабақ аламын?» деген ой қалыптастырыңыз.

Әрі қарай мәселені қалай азайтуға болатынын ойлаңыз. Нақты жоспар құрыңыз. Егер өзіңіздің қолыңыздан келмесе, көмектесетін адамдарды іздеңіз. Бұл таңқаларлық көрінгенімен, бұл жағдайсыз қандай жақсы нәрселер ешқашан болмас еді деп ойлануға тырысыңыз. Бұл сұрақтың жауабын табу өте қиын болғанымен, табу мүмкін. Тырысыңыз, сіз міндетті түрде жетістікке жетесіз.

Ия, сіз қиын жағдайға тап болдыңыз, дегенмен сіз әрқашан өмір сүруге және дамуға деген ұмтылысты таба аласыз. Сондықтанда ата- аналарға айтарым, өзіңізге дамуға мүмкіндік беріп, өміріңізді жағымды жайттармен толықтырыңыз. Балаңызды «ғаламның орталығы» ретінде есептемеуіңіз қажет, өйткені бұл сіздің жүйкеңізге кері әсерін тигізеді және балаңызға да жағымды жағдай туғызбайды. Сіздің балаңыздың бойында, олда қоғамның толыққанды мүшесі екені туралы ой қалыптасу керек. Сіздің ата-ана ретінде міндетіңіз, бұл балаңыздың өмір сүруі үшін тек оған ғана ыңғайлы жағдай жасау емес, керісінше ерекшелігіне қарамастан мүмкіндігінше тәуелсіз, өзін-өзі барынша қамтамасыз ете алатын, қоғамға бейімделе алатын тұлға тәрбиелеу.

Мамандардың аса назар аударатыны: ерекше қажеттіліктері бар балаға белсенді және сапалы көмек ата-ана баласын және оның диагнозын қабылдаған кезден ғана басталады. Әрине, бұл тез арада болмайды.

Кей кез қабылдауға жылдар қажет болып жатады.

Кейбір жағдайларда анасы қайтадан соңғы сатыдан бастапқы қалыпына оралып, депрессияға түсіп, қабылдаудан кері ашумен қорқынышқа «секіріп» кетіп, кінәлілерді іздеп кетеді. Бұны қалыпты жағдай деп қабылдауымыз қажет. Ең бастысы – балаға көмектесуге дайын, сабырлы да, ұстамды, салмақты ата-ананың кейпіне тез оралу. Және ең бастысы, еш нәрсеге қарамастан баланы сүйю және оған сену болып табылады.